規則為本機械翻譯

規則為本機械翻譯係機械翻譯嘅一種做法，教部電腦靠一啲明文噉講出嚟嘅法則做翻譯。

RBMT 會用語料庫嘅技巧進行複雜啲嘅翻譯，等部機識得處理語言嘅類型學、短語同識別嘅差異、同埋成語嘅翻譯，或者隔離咗啲異常嘢去。

基本步驟 
想像家陣要將英文譯做粵文，可以用以下呢三樣嘢：
要有本字典做到將英文入面每隻字轉做粵文入面「對應」嘅字；
要有拃法則表示英文入面嘅句子結構；
要有拃法則表示粵文入面嘅句子結構；

跟住部機就可以用以下嘅步驟做翻譯：
攞要翻譯嘅文字做 input，例如家陣想將英文句子 the girl eats an apple 譯做粵文；
同 input 入面每隻字標注好佢係咩詞性，睇返例句－the = 指定冠詞、girl = 名詞、eats = 動詞、an = 非指定冠詞、apple = 名詞；
對句嘢做解析，睇返例句－ eats 係簡單現在式，第三身，主動，而 eats 嘅受詞係 apple；
將句嘢啲字轉換做粵文，睇返例句－
the = 嗰個；
girl = 女仔；
eat = 食；
an = 一個；
apple = 蘋果；
將啲字砌埋做一句粵文句子－嗰個女仔食一個蘋果，俾出嚟做 output 。

問題 

RBMT 就噉睇好似掂噉，但查實有好多問題都係佢處理唔嚟嘅：事實表明，呢種做法
應付歧義嗰陣好撈絞－吓吓都要人手教部電腦「呢隻呢隻字有咁多隻可能意思，喺情況 A 下當係意思 A、喺情況 B 下當係意思 B...」等嘅資訊；
而且用呢種方法做 NLP 嘅電腦亦都唔會識處理反話同語言演變嘅問題。

自然語言處理
複雜系統
中文房間

攷 

自然語言處理